מדינת ישראל
משרד החקלאות ופיתוח הכפר

מינהל המחקר החקלאי/ מרכז וולקני

                    *********************************************

הודעה על כוונה לערוך רשימת מציעים לרכישת תוצרת חקלאית (מאגר)
בהתאם לתקנה 3(10) לתקנות חובת המכרזים.
1. מינהל המחקר החקלאי, חוות גילת, מוכר תוצרת חקלאית שונה שהיא פועל יוצא של המחקרים הנערכים בתחום החווה.

2. התוצרת הנמכרת במהלך השנה כוללת תוצרים כמו: תפוחי אדמה, פלפל, ירקות אחרים, זיתים, פרי הדר מסוגים שונים, גויאבות, גרעיני חיטה או חיטה לשחת. כמו כן במקרים מסויימים מתאפשרת עליית עדרים על שטחי הפלחה: שטחי כרב, שלף או אף חיטה שלא הגיעה ליצירת גרעינים.
3. וועדת המכרזים של מינהל המחקר מודיעה על כוונתה לערוך רשימת מציעים לצורך קניית התוצרת החקלאית הנ"ל ממינהל המחקר, במהלך שנת 2012.
4. על כל מציע כאמור, להגדיר בפירוט את סוגי התוצרת בהם הוא מעוניין.
5. כל הרוצה להיכלל ברשימת המציעים הזו יגיש בקשה בכתב לוועדת המכרזים בה יצוין שמו, כתובתו, מספר טלפון רגיל ו/או סלולארי וכתובת דוא"ל במידה ויש כזו. כן יצוין באיזה סוג של תוצרת הוא מעוניין.
6. מינהל המחקר החקלאי יהיה רשאי, על פי שיקול דעתו הבלעדי, לנהל הליך של התמחרות (תיחור) עם המציעים או חלקם. ויהיה רשאי לבחור במציע הזוכה בהתאם לנהלים המקובלים. 
7. אין באמור לעיל משום התחייבות מטעם מינהל המחקר להתקשר עם המציעים אשר ייכללו ברשימה.
8. סעיף המגדיר: פרטים מוקדמים לעניין סוגי התוצרת ניתן לקבל מאת מר יזהר יערי, בטלפון 050-6220169.
9. בקשות בכתב בלבד יוגשו לוועדת המכרזים באמצעות מר יזהר יערי, בטלפון 050-6220169 או בפקס. מס' 08-9926485.
10. מועד אחרון להגשת הצעות:  עד ליום 24.5.2012 עד השעה 12:00
